CELEX: C2005/217/50
Language: et
Date: 2005-09-03 00:00:00
Title: Kohtuasi C-239/05: Eelotsusetaotlus, mille esitas Hof van Beroep te Brüssel oma 30. mai 2005. aasta otsusega kohtuasjas B.V.B.A. Management, Training en Consultancy versus Benelux-Merkenbureau

3.9.2005   
            
            
               ET
            
            
               Euroopa Liidu Teataja
            
            
               C 217/25
            
         Eelotsusetaotlus, mille esitas Hof van Beroep te Brüssel oma 30. mai 2005. aasta otsusega kohtuasjas B.V.B.A. Management, Training en Consultancy versus Benelux-Merkenbureau
   (Kohtuasi C-239/05)
   (2005/C 217/50)
   Kohtumenetluse keel: hollandi
   Euroopa Ühenduste Kohus on saanud Hof van Beroep te Brüssel'ilt 30. mai 2005. aasta otsusega esitatud eelotsusetaotluse kohtuasjas B.V.B.A. Management, Training en Consultancy v. Benelux-Merkenbureau, mis saabus kohtukantseleisse 3. juunil 2005.
   Hof van Beroep te Brüssel küsib Euroopa Kohtult eelotsust järgmistes küsimustes:
   
               1.
            
            
               Kas kaubamärgiamet on kohustatud pärast kõigi keeldumise põhjuseks olevate faktide ja asjaolude uurimist esitama oma esialgses otsuses ja oma lõplikus otsuses tema poolt avalduse kohta tehtud järeldused iga sellise kauba ja teenuse kohta eraldi, mille suhtes kaubamärgikaitset taotletakse?
            
         
               2.
            
            
               Kas need asjakohased faktid ja asjaolud, mida kohus peab arvestama juhul, kui kaubamärgiameti otsuse peale esitatakse kaebus, võivad otsuste tegemise kuupäevade vahel kulgenud ajast sõltuvalt olla erinevad või peab kaubamärgiamet võtma arvesse üksnes neid fakte ja asjaolusid, mis esinesid otsuse tegemise ajal?
            
         
               3.
            
            
               Kas Euroopa Kohtu poolt Postkantoor (1) otsuses antud tõlgendusega on vastuolus see, kui kohtu pädevust reguleerivad siseriiklikke õigusnorme tõlgendatakse nii, et kohus ei või arvestada faktiliste asjaolude ja tingimuste osas toimunud muutusi ega või teha otsust kaubamärgi eristusvõime kohta iga kauba ja teenuse osas eraldi?
            
         
      (1)  Euroopa Kohtu 12. veebrauri 2004. aasta otsus kohtuasjas C-363/99: Koninklijke KPN Nederland (EKL 2004, lk I-1619).